Case ID: 1181471
Sentence 1: İşin halları: Birinci instansiya məhkəməsinin hökmünə əsasən Məhkum xx xxxxxx 2018-ci il tarixdə saat 11 radələrində “B” kateqoriyalı, ABN 286815 nömrəli sürücülük hüququ əsasında Quba-Xaçmaz yolunun birinci kilometrliyində idarə etdiyi “VAZ-2106” markalı **-BL-*** dövlət qeydiyyat nişanlı avtomobili ilə manevr edən zaman “Yol hərəkəti haqqında” Azərbaycan Respublikası Qanununun 42-ci maddəsinin 9-cu hissəsinin tələblərini pozmaqla, yəni əks istiqamətdə avtomobilin hərəkətdə olmasını nəzərə alaraq sağa - geriyə dönmə əməliyyatını başlamamalı, idarə etdiyi avtomobili yolun qarşı sağ hərəkət hissəsinə çıxartmamalı, hərəkət üçün təhlükəli şərait yaratmamalı, qarşıdan əks istiqamətdən hərəkətdə olan avtomobilə yol verməli və həmin avtomobilə yol verdikdən sonra sağa - geriyə dönmə əməliyyatına başlamalı olduğu halda bunları etməmiş, sağa dönmə əməliyyatı apararaq yolun qarşı sağ hərəkət hissəsinə çıxmaqla “Yol hərəkəti haqqında” Azərbaycan Respublikası Qanununun 42-ci maddəsinin 9-cu hissəsinin tələblərini pozmuş, yolun əks istiqamətində Quba şəhər istiqamətindən Xaçmaz şəhər istiqamətində hərəkətdə olan Quba rayonu, Alekseyevka kənd sakini xx.xx.1993-cü il təvəllüdlü Zərərçəkmiş şəxs2 “BC” kateqoriyalı, ABN 284840 nömrəli sürücülük hüququ əsasında özünə məxsus idarə etdiyi “Mercedes-Benz” markalı **-BP-*** dövlət qeydiyyat nişanlı avtomobili ilə hərəkətdə olduğunu görsə də, özünə güvənərək hadisənin qarşısını almağa texniki imkanı olduğu halda buna əməl etməmiş və idarə etdiyi avtomobilin qarşı sağ tərəfi ilə ehtiyatsızlıqdan “Mercedes-Benz” markalı **-BP-*** dövlət qeydiyyat nişanlı avtomobilin qabaq hissəsi ilə toqquşmuş, nəticədə idarə etdiyi “VAZ-2106” markalı **-BL*** dövlət qeydiyyat nişanlı avtomobildə qabaq sərnişin oturacağında əyləşmiş Quba rayonu, Timirzayev qəsəbə sakini xx.xx.1958-ci il təvəllüdlü Zərərçəkmiş şəxs1 ağır travmatik şokla müşayiət olunan baş beyin əzilməsi, baş beyinə qansızma, başın təpə nahiyəsində əzilmiş yara, döş qəfəsinin qapalı travması, sağ tərəfli pnevmotoraks, sağdan qabırğaların çoxlu sınığı, sağ aşağı ətrafın dizdən amputasiyası ilə nəticələnən sağ baldırın hər iki topuğunun sınığı və çıxığı kimi sağlamlığa ağır zərər vurmaya aid bədən xəsarətləri almasına səbəb olmuşdur.